Downloaded from YTS.MX
Official YIFY movies site: YTS.MX
‏- סרט תיעודי של NETFILX -
‏"11 בינואר, 2014, מ…
‏ממזר."
‏זה היה השם שלו.
‏"אני תמיד מזמין כאן את הקריסטל שלי, ‏ואז מזריק אותו.
‏וכשמגיע הפלאשבק הראשון,
‏אני מבשל את הקוקאין כדי להכין קצת קראק,
‏ואז מעשן מקטרת נחמדה.
‏חומר איכותי, ברמה גבוהה מאוד.
‏חבר'ה, איבדתי שתי שיניים מייד אחר כך.
‏החומר הזה ממש דופק אותך.
‏אני בהחלט ממליץ עליו, מטומטמים שכמותכם!"
‏נראה שהוא היה מרוצה.
‏- 1 טונה של סמים -
‏- בחדר השינה שלו -
‏מעולם לא פגשתי פושע כמו מר שמידט.
‏מקסימיליאן שמידט יירשם בספרי ההיסטוריה ‏כילד שסחר בסמים מחדר השינה שלו,
‏מפני שהוא מכר סמים אונליין ‏מחדרו שבבית הוריו.
‏לא הייתי בחדר הזה כבר הרבה זמן.
‏הוא נראה קטן מאוד, ‏אבל אני מניח שהממדים נכונים.
‏טוב, הוא קטן? ‏הוא בהחלט גדול יותר מתא בכלא.
‏כמות הסמים והכסף המעורבים הייתה מדהימה,
‏והוא היה צעיר מאוד.
‏כרגע אני לא יכול להגיד לכם כמה כסף יש לו.
‏בטיחות.
‏בטיחות לפני הכול.
‏האם הוא עדיין גאה במה שהוא הצליח להשיג?
‏אני חושב שברור למדי שכן.
‏מה שקרה כאן…
‏הוא מה שקרה.
‏כאן התפתחתי.
‏נגיד את זה ככה.
‏- "שייני-פלייקס" - חנות סמים -
‏- קראו שאלות נפוצות -
‏- הוסיפו לעגלה -
‏- בצעו הזמנה -
‏- 6,000 כתובות למשטרה! -
‏- שחזור של חדר השינה -
‏איך מישהו כמו מקס
‏הופך ל"שייני-פלייקס"?
‏מתי הוא הגיע לנקודה ‏בה הוא ביצע את הפנייה הזאת?
‏"אני לא אמשיך ישר, אני אפנה כאן."
‏למה? מתי? איך? בשביל מה?
‏אני חושב שזה מרתק.
‏הוא חי בחדרו, בבית של אימו ושל בן זוגה.
‏זאת הייתה הסביבה שלו.
‏אין לו חברים שאני יודע עליהם.
‏- סטפן קוסטבל ‏סנגור -
‏גם חברה עדיין לא הייתה לו.
‏- נשארו לי עשרה חשבונות. מעוניין? -
‏- כמה? -
‏- קח את כולם, ואז נדבר על המחיר. -
‏- הפסדתי יותר מ-3,000 בשבוע שעבר. -
‏הייתי הבחור המעצבן,
‏שמושך אליו תשומת לב שלילית.
‏אבל אני…
‏הייתי גם רגוע.
‏הייתי סתם ילד רזה שלא התאמן,
‏ובמקום זאת בילה מול המחשב שלו.
‏בתקופת ההתבגרות, אתה…
‏מפתח רמה מסוימת של יהירות.
‏לא הייתה תחרות קשה.
‏- יש לי CC+SC, אין בעיות -
‏- כן -
‏- חדר השינה של מקס -
‏- מסדרון, חדר 2, מרפסת -
‏- מטבח, חדר אמבטיה, מסדרון -
‏- חדר הורים, סלון -
‏בזמנו דיברתי בצ'ט ‏עם מישהו שאני מכיר בכינוי "חזיר-טיפש".
‏- חזיר-טיפש -
‏- סטטוס: זמין ‏הרשמה: גם וגם -
‏ו…
‏- מה קורה? -
‏מדברים על הרבה דברים תוך כדי הלילה. ‏זה ממשיך וממשיך.
‏- אין תוכניות -
‏אומרים כל מיני שטויות.
‏- הייתי עכשיו ב-"Silk Road". ‏ממש מוגזם. מכיר? -
‏בשלב מסוים התחלנו לדבר על "Silk Road".
‏"מה יש שם?…" וזה המשיך והמשיך.
‏אני חושב שבאותו רגע
‏זה היה בעיקר על מה שהם מציעים ‏מבחינת הונאה באינטרנט.
‏- Silk Road ‏שוק אנונימי -
‏עד שהבנתי שלמעשה זה קשור יותר לסמים.
‏- קנאביס, אקסטזי… -
‏- חשיש "עלי באבא", איכות טובה -
‏סמים, סמים, סמים…
‏ממאה מנות של LSD פה ‏עד לשני גרמים של קריסטל מת' שם.
‏- יש להם הכול, אפילו מערכת דירוג! -
‏דיברנו על זה בלי הפסקה.
‏הבנו שהסיבה לכל הסמים ‏היא שהרווח השולי מאוד גבוה.
‏אז חשבתי, "כן, זה נכון". ‏עבדתי על המספרים, ערכתי בדיקה.
‏- לקנות סמים אונליין -
‏- אתר מחתרתי מאפשר לקנות כל סם -
‏היה רגע שחשבתי, "וואו, זה ממש מטורף".
‏זה היה יותר כמו, ‏"וואו, זה מטורף לגמרי!", במובן חיובי.
‏זה לא הרתיע אותי, זה גרם לי לרצות עוד.
‏- רשת אנונימית, TOR -
‏- כסף אנונימי -
‏- מכירת סמים אונליין… -
‏המחשבה הראשונה שלי הייתה, "זה קיים, ‏אבל אפשר לעשות את זה הרבה יותר טוב".
‏- הכול חייב להשתפר -
‏- האתר, התמיכה, התמונות… הכול -
‏- אתה מדבר הרבה -
‏- חחח לא -
‏- אין חומר -
‏- רוצה להתערב? -
‏הבחור שדיברתי איתו, "חזיר-טיפש",
‏אמר, "זה לא קל, זה מסוכן", וכו' וכו'.
‏הוא אמר, "אתה לא יכול לעשות את זה ‏טוב יותר. איך נראה לך שתשפר את זה?
‏אין שום פלטפורמה אחרת".
‏"בסדר, אז פשוט בונים פלטפורמה משלך."
‏איך אוכל להעביר את החומר ‏בצורה טובה יותר ממנו?
‏איך אוכל להשיג רווח שולי גבוה יותר משלו? ‏איך אוכל להשיג יותר לקוחות ממה שיש לו?
‏איך אוכל לספק יותר את הלקוחות?
‏- קוק, חשיש וספידים ‏יעבדו עם אנשים שמוכנים לבזבז כסף -
‏- שלא רוצים סתם לקנות בפארק -
‏היו הרבה מוכרים.
‏לאחד היה שירות לקוחות טוב יותר, ‏לאחר היו המחירים הכי טובים,
‏אבל לא היה אף אחד ‏שעשה הכול בצורה טובה מאוד.
‏- זה הרעיון הכי טיפשי שהיה לך אי פעם -
‏- גנגסטר מגן ילדים ‏שמתחרה בעסק של חמישה מיליון -
‏- אתה אפילו לא מכיר סוחר -
‏- אז אני אכיר אחד???? -
‏הרבה מהסוחרים מגיעים מרקע שונה.
‏הם בדרך כלל מגיעים מהרחוב,
‏ויש להם קשרים ‏במקומות בהם הם משיגים את הסמים.
‏הם מכרו אותם שם,
‏אבל אין להם ידע טכני על איך להגן על עצמם,
‏או איך להקים חנות משלהם ‏ולהציג את החומר בצורה יפה.
‏- אני אחפש ספקים… -
‏- אוקיי… -
‏זה לא בהכרח שהחלטתי, ‏"אוקיי, אני עושה את זה".
‏זה היה יותר כמו, "איך אפשר לעשות את זה?"
‏ואז אתה מתחיל לחשוב על זה,
‏ועל מנת להגיע למטרה, ‏אתה מתחיל לעשות חלק מהדברים.
‏אז נתתי לזה ניסיון.
‏- "רדבול" ‏סטטוס: זמין - הרשמה: גם וגם -
‏- היי, מה קורה? אנחנו לא מכירים. -
‏- נכון. -
‏- אני רוצה למכור. אני צריך 25 גרם קוק ‏ועשרה גרם MDMA. לבדיקה. -
‏- תוכל לתת לי מחיר טוב? ‏אני אצטרך את זה באופן קבוע. -
‏- 1,700. רק בביטקוין -
‏- משלוח ל"פקסטיישן" -
‏- אוקיי -
‏- סבסטיאן בוכהולץ, פקסטיישן 145, לייפציג -
‏כשהזמנתי מ"רדבול" בפעם הראשונה,
‏אני חושב שזה היה משהו סתמי, ‏כמו 25 גרם קוקאין
‏ועשרה או 20 גרם MDMA.
‏זה הכול.
‏פתאום היה לי את זה שם,
‏והייתי צריך לבדוק איך זה מריח, ‏איך זה נראה.
‏הכול היה מאוד חדש ויוצא דופן.
‏מה אני יודע על סמים?
‏זה הפתיע את כולם,
‏כי כולם מניחים שהאנשים שפעילים בתחום הזה
‏גם צורכים סמים באופן קבוע,
‏ומקס הוא פשוט לא כזה.
‏- קוקאין -
‏בהתחלה הייתי צריך לקרוא על מה זה עושה לך,
‏מה אנשים עושים עם זה?
‏כשצופים בסדרות או בסרטים,
‏הכול תמיד מגניב, ‏ורק להרואין יש מוניטין גרוע.
‏אבל חוץ מזה, הכול רק, ‏"היי, מסיבה! איזה כיף!"
‏זה מצחיק, היה לי "אקס-בוקס" מגניב.
‏היה לו מעין משטח מבריק בצבע שחור-פסנתר,
‏וחשבתי,
‏"אם אשים אותו מול הטלוויזיה שלי, ‏ואז אציג אש בטלוויזיה,
‏אני בטוח שההשתקפות ‏תיראה ממש טוב על האקס-בוקס".
‏והתמונה הייתה הפצצה.
‏בהתחלה הרבה אנשים היללו את זה ואמרו, ‏"זה נראה ממש טעים,
‏זאת הסיבה היחידה שאני מזמין".
‏- שמידט -
‏בהתחלה הייתי לחוץ מאוד, וחשבתי,
‏"אלוהים, אולי זה כמו בסרטים, ‏שאתה עושה משהו ואז השוטרים מגיעים".
‏אבל ברגע שאתה מבין את הרקע הטכני, ‏המחשבה הזאת נעלמת.
‏כל מה שנשאר אלה כל האפשרויות ‏של מה שאתה יכול לעשות.
‏כמו משחק.
‏- רישום דומיין בפחות מ-3.98 דולר לשנה -
‏- שייני-פלייקס - חיפוש -
‏- התאימו את אתרכם -
‏- אין תוצאות -
‏- התאמה -
‏- חנות הסמים שייני-פלייקס ‏קנו סמים בביטקוין -
‏- קנו סמים בביטקוין בקלות -
‏- הצגה - בחר תמונה -
‏לעיתים קרובות שאלו אותי ‏במה החנות הזאת שונה מחנויות אונליין אחרות.
‏היא בכלל לא שונה. המוצרים היו שונים.
‏היה צריך לשלם מראש, ‏ואז ההזמנה הייתה מעובדת והמוצר היה נשלח.
‏רק שבמקום נעליים, זה היה סמים.
‏- ממרח ספידים -
‏- הוסיפו לעגלה -
‏- אקסטזי -
‏עבור אנשים שלא הכירו את הדברים האלה,
‏היה אזור של שאלות נפוצות.
‏- איך מקבלים חבילה באנונימיות? -
‏- תוך כמה זמן החבילה מגיעה אליי? -
‏- אנא קראו את השאלות הנפוצות -
‏היה אפשר לקרוא וללמוד שם ‏איך הכול עובד כדי שהכול יישאר אנונימי.
‏- זה בטוח? -
‏- תשובה: כן! -
‏- מידע הכתובת שלכם נרשם רק לצורך המשלוח, ‏ואז נמחק. -
‏- ואז נמחק. -
‏- שמור שינויים -
‏- שולח לכל המדינות -
‏מעניין שהיה גם סכום הזמנה מינימלי.
‏בנוסף, הלקוחות היו יכולים ‏לדרג כמה הם מרוצים מהחנות.
‏- פטריק קליין ‏לשעבר נשיא משרד חקירות פליליות בסקסוניה -
‏זה היה מרתק. ‏מעולם לא ראיתי דבר כזה קודם לכן.
‏זה כמו "אמאזון".
‏אני לא מבין את ההשוואה לאמאזון.
‏לאמאזון יש קמעונאים שונים,
‏ובמקרה שלי זה היה רק אני.
‏- העברה… -
‏- הסתיימה בהצלחה. -
‏- טוב, אני מוכן… -
‏הרבה אנשים שטובים בטכנולוגיה יגידו,
‏"אוקיי, עם קצת מחשבה ומאמץ, ‏אולי הייתי יכול לעשות אותו דבר".
‏- פרסם אתר -
‏אבל ההבדל הוא שאו שעושים את זה, או שלא.
‏- קראו קודם את השאלות הנפוצות! -
‏- שייני-פלייקס.קום - מאז 2013 -
‏- חנות "קלירנט" חדשה, שייני-פלייקס.קום -
‏- דברים מטורפים! -
‏- לא ידעתי שאפשר לעשות את זה אונליין. -
‏היה ניתן לנהל את החנות שלי באינטרנט ‏בצורה נורמלית,
‏כי עם הידע הנכון, זה פשוט היה אפשרי.
‏זה לא שונה ממישהו שנמצא בשוק באיזו עיר,
‏אולי מאחורי זכוכית…
‏- ריקרדו שולץ ‏תובע ראשי -
‏ועוסק בפעילות הלא חוקית הזאת לעיני כול.
‏ובכן, זה היה נועז למדי. ‏מישהו היה בטוח מאוד בעצמו.
‏אנשים אחרים לא היו מסתדרים עם זה…
‏- ד"ר האנס כריסטוף הירונימוס ‏פסיכיאטר -
‏כי הם היו דואגים או מבוהלים ‏או שהיו חושבים, "אני לא מסוגל,
‏זה מזעזע לעשות את זה, ‏אני אפגע באנשים רבים".
‏אבל לו אין ייסורי מצפון כאלה,
‏וזאת הסיבה שהוא הצליח ‏לעשות את זה בצורה מדויקת כל כך.
‏"אני שולט בכול, אני מעל הכול, ‏אני יכול לעשות את זה."
‏זה מסוכן.
‏הרעיון לעשות את כל זה ‏עלה לי ב-10 בדצמבר, 2013.
‏שבועיים אחר כך, אני חושב שזה היה ‏ביום חג המולד, החנות כבר הייתה פעילה.
‏ואז הבעיה הייתה יותר,
‏"טוב, עכשיו יש לי חנות,
‏ואני צריך למצוא דרך טובה יותר ‏למצוא לקוחות".
‏אז העברתי את זה ל"חזיר-טיפש", ‏שהיה אמור לטפל במכירות.
‏לא הייתי מוכן לעשות את זה, ‏זה היה אמיתי מדי בשבילי.
‏אז חשבתי, "אוקיי, תראה, אתה מבין הכול,
‏אז תמלא את ההוראות שלי והכול יהיה בסדר".
‏- הזמנה, רכישה, פריט אחד -
‏- הזמנה אחת של אורח -
‏- שתי הזמנות של אורח, ‏שלוש הזמנות, ארבע הזמנות… -
‏- חזיר-טיפש -
‏- מנותק -
‏- נראה לאחרונה לפני יום. -
‏- נראה לאחרונה לפני יומיים, שלושה… -
‏אני לא יודע מה היה השם האמיתי שלו ברשת,
‏אבל בשלב מסוים ‏התחלתי לקרוא לו "חזיר-טיפש".
‏למה?
‏כי הוא חזיר טיפש.
‏- היי, איפה אתה? -
‏- אנשים כבר מזמינים! -
‏- היה אונליין לאחרונה לפני שלושה… ‏ארבעה ימים -
‏- שלוםםםם -
‏כן, חזיר-טיפש ברח,
‏וחשבתי, "איזה שטויות! ‏עבדתי כל כך קשה ב-30 הימים האחרונים,
‏ועכשיו זה פשוט נגמר?
‏אני לא רוצה שום קשר למשלוחים, ‏זה אישי מדי בשבילי.
‏אני מעדיף פשוט לעבוד מהמחשב שלי ‏וליהנות מהשקט".
‏ואז חשבתי, ‏"לא, עכשיו כבר פתחתי את זה, וזה לא…
‏אני לא יכול לעצור באמצע הדרך".
‏אז עשיתי את זה בעצמי.
‏חששת שבני המשפחה שלך ישימו לב?
‏אין משפחה.
‏אף אחד לא שם לב?
‏לא.
‏בהתחלה, בינואר, פברואר, מרץ,
‏הכול היה חובבני מאוד.
‏אין הוראות באינטרנט על איך לשבור MDMA ‏או איך לחלק קוקאין למנות,
‏אז הייתי צריך לנסות דברים בעצמי ‏כדי לראות מה אני בכלל יכול לעשות.
‏אפילו את הדברים הפשוטים ביותר.
‏בהתחלה היה לי סכין,
‏והתחלתי לחפור ב-MDMA, שהוא כמו אבן.
‏זה היה כאוטי.
‏- היי, הכול הגיע לכאן בשלום -
‏- כמו שאמרתי -
‏"רדבול" היה הספק הראשון שלי.
‏הוא באמת עזר לי מאוד.
‏- ה-MDMA ממש קשה ‏-שטויות -
‏הוא לא רק מכר לי חומר,
‏הוא גם קישר אותי לאנשים.
‏הוא היה סוג של מנטור, הייתי אומר.
‏יכולתי לשאול אותו כל שאלה טיפשית, ‏ובסופו של דבר הוא היה עונה.
‏- MDMA זה משחק ילדים -
‏- איך אני שובר את ה-MDMA ‏לחתיכות קטנות יותר???? -
‏- פטיש, אזמל, קופסת פלסטיק -
‏- פשוט תדפוק עליו חזק -
‏- ואל תשאף את האבק -
‏- באמת??? -
‏מה אם מישהו היה עומד כאן?
‏הייתי בחנות לחומרי בניין.
‏פטיש, אזמל…
‏הדברים החיוניים.
‏זה אף פעם לא קרה?
‏לא. הם הולכים לעבודה, אז…
‏כמובן שזה היה נוח מאוד ‏שיכולתי להיכנס מכאן ולצאת מכאן,
‏ושלא הייתי צריך ללכת הרבה.
‏אנשים לא עושים טעויות?
‏בדרך כלל לא.
‏- מתקן כליאה לייפציג ‏כלא פתוח -
‏- שייני -
‏זה נראה ממש מצחיק.
‏תמיד הייתי משגע את הסוהרים ‏כשהם היו באים בשש בבוקר לבדוק אם אתה חי.
‏תמיד שמתי מיניון ליד המחשב.
‏זה בלבל אותם.
‏מקצוען.
‏כשהחנות פעלה, מעולם לא דמיינתי את הכלא,
‏אז לא היה לי מושג למה לצפות.
‏לא ציפיתי שזה יסתיים ככה.
‏- חדר אסירים -
‏אבל עכשיו עברו כבר ארבע וחצי שנים.
‏בארבע וחצי השנים האלה ‏אנשים אחרים לומדים ועושים כל מיני דברים,
‏חיים את חיי האוניברסיטה וכו'.
‏כאן אין כלום. ‏קמים מוקדם, הולכים לישון בלילה.
‏מאוד, מאוד משעמם.
‏המוטו שלי תמיד היה ‏לשמור מרחק מאנשים אחרים.
‏תמיד הייתה לי קבוצה קטנה של אנשים ‏שהייתי מבלה איתם, מעט אנשים.
‏אבל באופן כללי, ‏לא טוב להיות מעורב עם אנשים.
‏אני לא יודע, הכול מאוד לא חברתי,
‏מאוד פרימיטיבי.
‏בהתחלה הכול היה רגוע יחסית.
‏הייתה הזמנה אחת ביום, ואז חמש, ואז עשר.
‏אמצעי הזהירות די פשוטים.
‏אתה לא פוגש אף אחד,
‏ואתה צריך לדאוג שלא יתפסו אותך ‏כשאתה שולח דואר ללקוחות.
‏לפעמים מישהו היה מסתכל ‏ורוצה לשלוח משהו בדואר.
‏הלכתי הצידה ואמרתי, ‏"בבקשה, יש לי כאן המון חבילות".
‏ואז לאף אחד לא אכפת.
‏בזמנו זה לא היה מאוד נפוץ ‏לשלוח סמים בדואר.
‏מדהים שאפשר לבנות רשת משגשגת של סחר בסמים ‏בעזרת שירותי הדואר הרשמיים.
‏- רולף יאקוב ‏מנהל מתקן כליאה לייפציג -
‏צריך רק לחשוב על הרעיון, ואז לבצע אותו.
‏כן, רשות הדואר הגרמנית ‏עשתה עבודה טובה מאוד.
‏אנשים נדהמו.
‏הם הזמינו משהו ב-15:00, ‏וקיבלו אותו בשמונה בבוקר שלמוחרת.
‏הם מודים לך, ‏אבל מי שהיה כל כך מהיר היה שירות הדואר.
‏באופן מעשי, הדוורים היו השליחים שלי.
‏בינואר 2014, שהיה בעיקרון החודש הראשון,
‏המכירות שלי הגיעו ל-10-15 אלף אירו, ‏שזה הרבה,
‏אבל עם הזמן זה גדל בהרבה.
‏אי אפשר בכלל לדמיין.
‏מהתחלה, זה פשוט המריא.
‏- הזמנה… רכישה… -
‏- נרכשו שישה פריטים -
‏זה המשיך לגדול, ובקיץ 2014
‏היו לו כבר 40 או 50 הזמנות ביום.
‏- MDMA טהור 84 אחוז -
‏- מת' נקי -
‏הרבה אנשים מצאו את החנות דרך חיפוש בגוגל.
‏- קניית קוקאין -
‏אפשר לראות בדיוק מה אנשים חיפשו.
‏הם חיפשו "קניית קוקאין", והגיעו לאתר שלך.
‏היה לי פשוט הכול.
‏בנוסף לסמי הרחוב,
‏מכרתי גם הרבה תרופות מרשם:
‏אלפראזולאם, ברומזפאם, קלונאזפאם,
‏דיאזפאם, ניטרזפאם, פנטניל, ‏מידזולאם, טרמדול, זולפידם.
‏המון תרופות מרשם.
‏- הוסיפו לעגלה -
‏- נרכשו 13 פריטים -
‏- אקסטזי, סוכריות ורודות… -
‏- 62 אירו בביטקוין -
‏- 22 אירו, 43 אירו, 90 אירו… -
‏- הארנק שלי - ברוכים השבים ‏הכניסו פרטי כניסה -
‏- עסקאות אחרונות -
‏- לפני דקה -
‏כל מבוגר נורמלי דואג לכסף.
‏וכל סוחרי הסמים שלי ‏חיים את החיים במסלול המהיר.
‏בין אם הם קנו נעליים בעבודת יד ‏או חליפות מחויטות,
‏הם באמת חיו ברמה גבוהה בשלב הזה.
‏מקס לא עשה את זה בכלל.
‏כל הכסף…
‏הוא לא בזבז אותו.
‏הדבר הכי כיפי היה לראות איך זה גדל.
‏עיר גדולה, עיירה קטנה,
‏הכפר הכי קטן בבוואריה…
‏- סטנלי בסטר ‏200 גרם הייז -
‏- דניאל סטרוולט ‏159 גרם קטמין -
‏- אווה ברנדלסטין ‏140 גרם ספידים -
‏- יונאס שמידט ‏200 גרם מת' -
‏אינדונזיה, סין, גם אוסטרליה. ‏אנשים הזמינו מכל מקום.
‏- משלוחים בינלאומיים -
‏- אנחנו שולחים למדינות הבאות בלי בעיות: ‏גרמניה, אוסטריה, שווייץ, בריטניה… -
‏כשאתה מוכר סמים אונליין,
‏יש לך טווח הגעה גדול בהרבה ‏מאשר אם היית פשוט עומד בפארק.
‏אתה יכול לפעול בכל העולם, ‏למרות שאתה נמצא במקום אחד.
‏- מיגל גוארה ‏520 גרם ספידים -
‏ההזמנה הכי ביזארית הייתה מקולומביה.
‏חשבתי לעצמי, "בטוח יש להם שם מספיק סמים".
‏- פצצה - אין יותר טוב מזה! -
‏- האבקה הזאת הכי טובה מכולן. -
‏- אין ספידים טובים יותר משל שייני! ‏רמה עולמית! -
‏- נחמד מאוד… מהיר בטירוף, ארוז היטב, ‏איכות גבוהה. -
‏- מעכשיו רק שייני!!! -
‏- מוצרים מקוריים 10/10. -
‏- ממש מהיר וממש בטוח! -
‏- הוזמן ב-7 ביוני, עדיין מעבד… -
‏- ציון 3 מתוך 5 -
‏- הנוכל כותב את כל התגובות הטובות בעצמו! -
‏- די עם סכום ההזמנה המינימלי! ‏70 אירו?? -
‏- הוזמן ב-7 ביוני, עדיין מעבד… -
‏- ממש מהיר וממש בטוח. -
‏- אשר -
‏כדי לפקח על כל ההזמנות,
‏יצרתי רשימה פשוטה מאוד ב"אקסל",
‏כי הייתי צריך לברר בעצמי ‏איך בדיוק לאסוף את המידע הזה.
‏- טוביאס היינץ… -
‏- שם משתמש, תכולת הזמנה, ‏תאריך, אימייל, כתובת -
‏- פענח/ אמת רשימה -
‏הוא עשה דברים שלא תאמו ‏למה שהוא הבטיח ללקוחות שלו באינטרנט.
‏- 70 גרם MDMA -
‏- קייל -
‏בחלק של השאלות הנפוצות ‏אמרת שאתה לא שומר שמות של לקוחות.
‏כן…
‏זה עוד דבר.
‏בשלב מסוים התחלתי להשתמש בגיליון.
‏כמובן שהייתי יכול פשוט ללכת לשורה העליונה ‏ולמחוק את החלק של ינואר עד אוגוסט, למשל,
‏כי אף אחד כבר לא צריך את זה.
‏אבל פשוט לא עשיתי את זה.
‏- הזמנה, שם פרטי -
‏- שם פרטי, שם משפחה -
‏מקסימיליאן הרגיש בטוח.
‏ההתנהגות שלו הראתה זאת,
‏וזה נמשך לאורך זמן רב.
‏- משטרה -
‏- משטרת סקסוניה -
‏"26 ביוני, 2014.
‏אני שוכר דירה בלייפציג.
‏היום, בשעה 8:15 בערך,
‏יצאתי מהדירה שלי.
‏בערך ב-12:50 חזרתי הביתה,
‏וגיליתי שתי מעטפות A-5 בתיבת הדואר שלי.
‏על שתיהן היה כתוב 'מחסן לייפציג' ‏בתור השולח."
‏- החזר לשולח -
‏"אני לא מכיר שום מחסן לייפציג בבניין,
‏אז לקחתי את שתי המעטפות.
‏התקשרתי לשכן שלי ‏ושאלתי אותו אם הוא הזמין משהו ב'איביי'.
‏הוא אמר שלא.
‏הוא הסתכל על המעטפות ואמר, ‏'בוא נראה מה יש בפנים'.
‏כשפתחנו אותן,
‏ראינו שיש בתוכן כמה שקיות פלסטיק אפורות.
‏בשלב הזה מיהרתי לדווח למשטרה."
‏הקולגות שלי מצאו מאה גרם של אמפטמינים, ‏כמות קטנה של קוקאין
‏וכמה כדורי אקסטזי.
‏לא מייחסים לזה הרבה חשיבות ‏כשמוצאים חבילה אחת או שתיים,
‏אבל התחלנו לזהות ‏עוד ועוד חבילות בכל רחבי גרמניה.
‏- "טוביראמה" גינון נוף -
‏ואז הבנו שהשולחים האלה לא קיימים.
‏כל הכתובות היו פיקטיביות.
‏- רחוב איינליג 2 -
‏- רחוב הדוויג 9-5 -
‏- לא רשום במשרד רישוי הסחר -
‏לרבות מהחבילות היה דבר אחד במשותף.
‏הן נשלחו דרך מוקד מרכז הדואר ברודפלד.
‏זה היה פחות או יותר הסימן הראשון ‏לכך שיכול להיות לזה קשר כלשהו ללייפציג.
‏אי אפשר להימנע מהחזרת חבילות,
‏ואז כמובן שהמשטרה ‏יכולה לגלות מאיפה החבילה נשלחה.
‏זה לא מוביל אליי.
‏כן, זה נכון,
‏אבל יש מאפיינים נוספים.
‏מי שילם את דמי הדואר?
‏אבל גם זה לא עזר לנו,
‏כי מר שמידט דאג לטשטש את עקבותיו.
‏זה היה מועיל
‏להיות יחסית בקיא ומקושר ‏בכל מה שקשור לפשעי סייבר.
‏היית צריך תחנות לאיסוף חבילות ‏כדי לקבל בהן משלוחים.
‏היית צריך חשבון בדואר כדי לקנות בולים.
‏היית צריך חשבונות בנק ‏כדי להמיר את הביטקוין לכסף.
‏איך אני יכול להסתיר את זהותי? ‏איך אני יכול להימנע מכך שיתפסו אותי?
‏ברחוב מישהו תמיד יכול לראות אותך.
‏באינטרנט אתה צריך לשאול את עצמך, ‏"אני משאיר עקבות? ואם כן, באיזו דרך?"
‏האם עומדת מאחורי זה קבוצה גדולה?
‏האם יש ספקים שרוכשים את הסמים?
‏האם יש עוזרים ששולחים את החבילות? ‏ועוד ועוד.
‏החקירות שהם התחילו בהן היו חסרות טעם.
‏אני חושב שהעובדה שהוא נותן ציונים ‏לחקירות שלנו היא חסרת בושה למדי,
‏כי בסופו של דבר הוא נפל.
‏- עסקאות אחרונות -
‏- חשיש מרוקאי… -
‏- סחורה קיימת -
‏דבר אחד שמקסימיליאן נהנה ממנו
‏היה לשים חבילה קטנה ‏של דובוני גומי במעטפות.
‏ברור שאנשים אהבו את זה.
‏בחור אחד אמר, ‏"מעולה, קודם דובוני גומי, ואז סמים".
‏מישהו אחר אמר, "את הסמים אני פשוט מוכר, ‏ואז אוכל את דובוני הגומי".
‏בעיקרון, הרעיון היה…
‏להוסיף עוד מאפיין נחמד לשירות הלקוחות.
‏זה פשוט מאוד, אבל אנשים דיברו על זה.
‏בהתחלה היה אפשר להזמין הכול, ‏אז מישהו הזמין 17 גרם של MDMA.
‏זה פשוט מטורף אם צריך לארוז הכול.
‏שבעה עשר! אי אפשר אפילו להכין כל כך הרבה,
‏אלא אם לוקחים עשרה, חמישה ושניים, אולי.
‏אתה מכין מראש דברים כאלה, ‏שנמכרים לעיתים קרובות.
‏הייתי צריך לחלק למנות ‏גרם אחרי גרם אחרי גרם,
‏ולא גרם אחד פה, חמישה גרם שם.
‏כשאתה מחלק למנות פעם אחר פעם, ‏אתה מפתח תחושה לזה.
‏בכלא עבדתי במטבח.
‏הייתי צריך למדוד 300 מ"ל של לפתן דובדבנים ‏בשביל פודינג סולת.
‏זה היה לי קל מאוד.
‏האדם הזה, בשנה או קצת יותר משנה,
‏למעשה חי את חייו ‏רק כדי לבצע כמה פשעים בכל יום.
‏הוא היה מתעורר בכל יום ואומר, ‏"אני אמשיך במסע הפשע שלי".
‏זה לא היה שהוא מכר רק כדור אחד באותו יום,
‏או עשרה גרם מריחואנה,
‏אלא שהוא החליט למכור בקנה מידה גדול, ‏ולהרוויח מזה הרבה כסף.
‏אף פעם לא הרגשת אשם?
‏לגבי מה?
‏שאתה הופך אנשים אחרים למכורים או לחולים?
‏לא ממש הרגשתי אשם ‏בנוגע לשאלה אם זה מזיק למישהו,
‏כי מבחינתי הטיעון ההגיוני היה,
‏"אם לא ממני, אז ממישהו אחר".
‏כן…
‏במקרה הזה, הנזק הישיר הוא…
‏אם אני מכה מישהו, ‏אני רואה את הפרצוף החבול שלו,
‏או את הפנס בעין או משהו כזה.
‏במקרה הזה, הנזק הוא אנונימי.
‏זאת הסיבה שהאופן בו הוא חושב על זה ‏הוא אולי מעט שונה.
‏- אקסטזי, סוכריות ירוקות 100 מ"ג, ‏בלעדי לשייני-פלייקס -
‏- מחיר רגיל: 4 אירו -
‏הסיבה שהמחירים שלי היו כל כך זולים
‏הייתה שקניתי ‏כמויות גדולות מאוד מהספקים שלי,
‏ואז, עם הזמן, ‏מצאתי גם את הספקים הכי טובים.
‏- "דאצ'מאסטר" ‏מחובר -
‏- סטטוס: זמין ‏הרשמה: גם וגם -
‏- איך העסקים? -
‏- יש פידבק על החומרים הבלעדיים ‏לשייני-פלייקס? -
‏- הסוכריות הירוקות טובות כרגיל -
‏הייתי בקשר עם "דאצ'מאסטרס", למשל.
‏כשהם הוציאו כדור חדש,
‏באצווה הראשונה הם היו מייצרים ‏אולי מיליון עד שני מיליון יחידות.
‏הייתי מייד מזמין 100 או 150 אלף.
‏זה בכלל אפשרי שאדם צעיר בן 19-20
‏ינהל פעילות כזאת לבדו?
‏היו לנו ספקות גדולים עד הסוף,
‏מכיוון שהמאמץ שהושקע בזה,
‏עם כל הלוגיסטיקה, היה פשוט עצום.
‏- איפה אתה? ‏שלח -
‏- מה לוקח כל כך הרבה זמן? ‏שלח -
‏- מידע? ‏שלח -
‏- ההודעה נשלחה -
‏- אהיה שם עוד 15 דקות -
‏השליח לא היה יכול לדעת ‏שהוא בעיקרון מעביר לי את זה עד הדלת.
‏אמרתי, "היי, שלחו לשם את האיש שלכם,
‏והם ייפגשו".
‏דיברתי בגוף שלישי.
‏אני לא יכול להגיד, "אני אבוא לשם", ‏כי זה נשמע מאוד לא מקצועי.
‏ואם, נניח, היו מגיעים 200 ק"ג בבת אחת, ‏כמו שקרה פעם,
‏צריך לעלות עד לקומה הרביעית כמה פעמים. ‏לא הייתה לנו מעלית.
‏- לא להעביר חבילות לילדים! -
‏לא, לא דאגתי שמישהו יגנוב את זה.
‏אפילו אם מישהו היה גונב, הוא לא היה אומר, ‏"היי, משטרה, מצאתי סמים".
‏ככה לפחות אני מניח.
‏הוא חי את חייו בדירה הזאת,
‏ואימא שלו לא ידעה שום דבר על הבן שלה.
‏היא לא ידעה מתי הוא מתעורר, היא לא ידעה…
‏היא לא ידעה שהוא מבשל.
‏הדבר היחיד שהיא עשתה בשבילו היה הכביסה.
‏אבל אז הוא היה מקפל את הבגדים בסל הכביסה ‏ולוקח אותם לחדרו.
‏וזה נכון שאימא שלו לא נכנסה ‏לחדר של הבן שלה במשך יותר משנה.
‏החקירה הראתה שהוא,
‏בלי קשר להכנסות של מיליונים שהיו לו,
‏החזיר את הבקבוקים הריקים של המשפחה שלו.
‏וכפי שמסתבר,
‏הוא נהג לשמור את הפיקדון שקיבל
‏כדרך להשלמת דמי הכיס שלו.
‏מר שמידט לא היה מוכן לדבר על משפחתו
‏ועל קרובי המשפחה הכי קרובים.
‏אולי זה מפני שהוא רוצה ‏שיראו אותו כאינדיבידואל,
‏ולא כחלק ממשפחה, לא כחלק מקבוצה,
‏כי אם הוא היה עושה זאת,
‏הקבוצה הייתה צריכה להתמודד ‏עם השאלה הלא נעימה,
‏"למה זה מה שיצא ממך?",
‏ואני חושב שהוא מאוד מתבייש בזה.
‏מה שמשונה בתיק הזה ‏הוא שאדם שלא באמת היה פושע קודם לכן,
‏או בכלל לא היה פושע,
‏בעזרת שימוש באינטרנט,
‏הצליח תוך זמן קצר מאוד ‏להיות מסוגל לבצע פשעים בקנה מידה כזה.
‏פסיכולוג היה שואל אותך בדיוק את אותה שאלה.
‏מתי לקחת את הצעד ואמרת,
‏"היי, להיות פושע זה בסדר"?
‏אבל השאלה הזאת,
‏לפחות עבורי בגיל 14, 15, 16, ‏לא עלתה למחשבה בצורה כזאת.
‏זה לא כמו להגיד, "היי, אני אשדוד בנק!"
‏אתה נכנס לזה לאט לאט.
‏- CRIME NETWORK ‏הסצנה החופשית -
‏בפעם הראשונה שאתה נכנס לאתר ‏שעוסק בפצחנות ובהונאה ברשת,
‏זה בהחלט שונה ממה שאנשים מדמיינים.
‏- פריצה לרשת/ אבטחת רשת/ ‏קידוד/ תוכנה זדונית/ אקספלויטס -
‏החוויות הראשונות שלי באתרים האלה היו ‏שאני נמצא בין אנשים שחושבים בצורה דומה.
‏בזמנו הייתי ילד קטן שרוצה לעשות הרבה צרות.
‏- שאלות ותשובות -
‏- איך אני גונב סיסמאות? -
‏- תבדוק כאן… -
‏הרגשת שאתה נמשך לתוך הסיטואציה,
‏כאילו אתה נמצא בעולם אחר.
‏לשתול רשמי הקשות או סוסים טרויאנים ‏במחשבים של אנשים אקראיים
‏היו הצעדים הראשונים.
‏"עשיתי את זה!" ועכשיו אני יכול ‏לצפות במצלמת הרשת שלו או משהו.
‏זאת סתם דוגמה טיפשית.
‏בדרך כלל אתה משיג נתוני התחברות כלשהם,
‏ואז אתה נהנה להתחבר בשמו
‏ולמחוק את תמונת הפרופיל שלו או משהו, ‏להתנהג כמו טרול.
‏או שאפשר להיכנס לחשבון שלו ב"איביי" ‏ולהוסיף שם משהו בשביל הכיף.
‏כשאתה בן 14-15, אתה אולי עושה דברים כאלה.
‏יש אנשים כאלה, ואולי הייתי אחד מהם.
‏האמת שלא הייתה לזה שום מטרה,
‏אלא פשוט עשית את זה.
‏כלומר, לא התכוונת ‏לרוקן את חשבון הבנק שלו כצעד ראשון.
‏אולי אתה מפתח רעיון כזה מאוחר יותר,
‏כשהעניין שלך נהיה, ‏"היי, אני יכול לעשות מזה כסף".
‏זה טופס ההרשמה שלו, בעיקרון. קורות חיים…
‏כן, זה המכתב שהוא צירף.
‏"חרוץ, דייקן, מצפוני."
‏- קורות חיים ‏מקסימיליאן שמידט -
‏עזבתי את בית הספר וחשבתי, ‏"אני צריך לעשות משהו".
‏ואז התחלתי לעבוד כמלצר, ‏כי ידעתי שמייד אמצא עבודה במלצרות.
‏היה לי כיף להיות מלצר, כי אתה קרוב לאנשים.
‏אנשים תמיד אמרו לי, "זה לא מתאים לך",
‏אבל זה היה מרוחק מאוד, בגלל נהלי השירות.
‏"אוקיי, מגיע סועד, תגיד שלום, ‏תהיה ידידותי, בלה בלה בלה…
‏תושיב אותם, תעשה ככה, תעשה ככה…" ‏האמת שזאת עבודה פשוטה.
‏הוא קיבל את מרותם של אנשים…
‏- מאורו ברטוליני ‏בעלים "דון קמילו ופפון" -
‏רק כשהוא היה בטוח,
‏"הם יודעים יותר ממני ‏ויכולים לעשות יותר ממני".
‏אחרת הוא לא היה מוכן לקבל מרות.
‏כל מה שכולם עשו לעיתים קרובות,
‏דברים שנעשו בקצב רגוע,
‏שעממו אותו, הם לא התאימו לו.
‏הוא תמיד רצה לנוע במהירות, להתקדם מהר.
‏הוא רצה להיות ראשון. הוא היה קפדן,
‏ולכן הקולגות הלא מושלמים שלו ‏היוו מטרד עבורו.
‏הוא אמר שאנחנו צריכים כאן שלמות,
‏ושאנחנו צריכים לקבל אותה מכל הצוות.
‏הוא היה בלתי סלחן.
‏- סילביה ברטלוני ‏בעלים "דון קמילו ופפון" -
‏אם מישהו לא עשה משהו כמו שמקס דמיין את זה, ‏לא הייתי צריכה לעשות דבר. מקס טיפל בזה.
‏הוא היה אומר, ‏"תקנו את זה. עשו את זה טוב יותר". כן.
‏זאת דוגמה קלאסית להיבריס.
‏שאלנו אותו, "מה אתה עושה בערבים? ‏אתה יוצא, מבלה במועדון?
‏מה אתה עושה בבית?"
‏הוא ענה, "אני יושב מול המחשב הנייד שלי,
‏ועושה דברים".
‏כן, אבל כמובן ‏שהוא לא אמר בדיוק מה הוא עושה.
‏- שם משתמש ‏אפאטה -
‏- התחבר -
‏- אפאטה -
‏תמונת הפרופיל שלי ב-CRIME NETWORK
‏הייתה תמונה של קים ג'ונג-און, ‏הדיקטטור הצפון קוריאני.
‏הוא מגניב. כלומר, איך שהוא נראה.
‏אין לי מושג ‏לגבי מה שהוא עושה בצפון קוריאה.
‏יש רמות שונות ב-CRIME NETWORK.
‏יש את הנרשמים החדשים, ‏ואז את הרמה הראשונה והשנייה,
‏ויש את המתווכים,
‏את המנהלים של הפורום,
‏ויש גם את הרמה הבכירה.
‏- מתווך, בכיר, רמה שנייה… -
‏אני למעשה הייתי קטגוריה בפני עצמי.
‏- מקס -
‏איך השגת מעמד כזה?
‏קשה לומר, כי זה קשור לדברים מוקדמים יותר.
‏מה שאומרים שקרה בעבר לא רלוונטי מבחינתי.
‏זה קשור לסמים, וככה זה יישאר.
‏- CRIME NETWORK ‏חברים, תיבת הודעות -
‏- ספריית בסיס ‏הוראות איך להתחיל -
‏- הונאה ‏הרוויחו כסף עם הלוואות גנובות -
‏זה היה מקלט עבורו. הוא היה מישהו שם.
‏הייתה לו חשיבות שם. אנשים דיברו עליו שם.
‏הם התייחסו אליו בכבוד.
‏כל זה החמיא לו, זה מצא חן בעיניו.
‏זה היה העולם שלו, ‏שבו הוא זכה להכרה שנראה שהייתה חסרה לו.
‏רציתם שהוא ימשיך? ‏-בוודאי.
‏עשיתי את זה בערך שנה וחצי,
‏ואז היה מקרה ‏שבו הבוסית בעצמה חילקה לנו משימות.
‏הייתי במצב רוח רע באותו יום.
‏היא ניגשה אליי ואמרה,
‏"מר שמידט, אם אתה לא רוצה לעבוד, ‏אתה יכול ללכת הביתה".
‏"אוקיי, אז אני אלך", ועזבתי,
‏כי ברגע הזה לא ממש הייתי צריך את הכסף.
‏ומכיוון שהייתי כל כך צעיר,
‏מה שמביא אותנו לכאן היום התרחש מהר מאוד.
‏מקס יפתח מסעדה נהדרת משלו יום אחד,
‏או שהוא יפתח בר שיקי ממש יפה.
‏מקס נולד,
‏כמעט מהרגע שהוא הגיע לכאן, להיות בוס.
‏זאת צריכה להיות המטרה שלו. ‏זה מה שחשבנו, כן.
‏אבל הוא פתח חנות משלו.
‏כן.
‏היו לנו מספר גישות שונות לחקירה.
‏בבאדן-וורטמברג נמצאה חבילה דומה,
‏והמהלכים שהקולגות שלנו ביצעו שם
‏הצביעו על כך שנמען החבילה הזאת ‏גלש באתר מסוים בתדירות גבוהה מאוד.
‏- …שהנאשם ביקר לעיתים קרובות בכתובת ‏WWW.SHINY-FLAKES.CC… -
‏אז למדנו על קיומו של האתר, והיינו בהלם.
‏מישהו סחר בסמים בלי להתבייש,
‏באינטרנט הנגיש לכולם.
‏- הדפס -
‏בחנו את האתר מתחילתו ועד סופו.
‏לא ציפינו לזה, ‏אבל זה סטנדרטי שלחנות אונליין,
‏אפילו בגדר דרישה משפטית, ‏יהיה דף שכולל מידע על החברה.
‏- למה אתם מחכים? זמן לחגוג! -
‏- מידע על החברה ‏או הודעות דומות טרם נמצאו. -
‏- איך ליצור איתך קשר? -
‏איפה החנות הזאת רשומה? ‏איפה רשום הדומיין של החנות הזאת?
‏המטרה היא תמיד למצוא את תחילת החוט.
‏הבנו איפה נמצא השרת.
‏- סקסוניה ‏גרמניה -
‏- שרת ‏הולנד -
‏הכול היה קשור לספק הצפנה בארה"ב.
‏- קלאודפלייר ‏סן פרנסיסקו, קליפורניה -
‏הספק, קלאודפלייר,
‏היה שם בעיקר למקרה ‏שאם האתר יותקף ע"י מתחרים או אנשים אחרים,
‏הוא יישאר פעיל.
‏זה מלמד רק על אי-יכולת ‏לטעון שהוא שימש להסתרה,
‏כשלמעשה התכלית שלו הייתה טכנית.
‏חקרנו שם.
‏הוא הצהיר שהוא יודיע לאדם המדובר ‏לגבי פעילות המשטרה.
‏- הודעה למשתמשים ‏על בקשה לקבל מידע לפני חשיפה… -
‏זה לא מה שרצינו.
‏- הדפס -
‏- חקירות הנושא עקרות. -
‏רשויות החקירה הגיעו לקצה גבול יכולתן.
‏הגיע מכתב מקליפורניה ובו נשאל, ‏"מי אתם? משרד התובע הכללי בלייפציג?
‏אנחנו לא מעוניינים בכלל".
‏בין אם אתה שוטר או האקר או מה שלא יהיה,
‏גם אם היה לך משהו נגד זה, ‏לא היה לך מה לעשות. האתר פעל.
‏הייתי חייב, אני מודה, לצחוק,
‏כי זה היה מוצלח מאוד.
‏לא כל אחד יכול לעשות דבר כזה.
‏ובכן, אתה באמת מרגיש חסר אונים,
‏ואתה חייב להבין
‏שכוחם של פושעים ‏ושל רשויות אכיפת החוק אינם שווים.
‏הסיבה היא פשוט שחסרות לנו אפשרויות חוקיות,
‏ושלפושעים יש אפשרויות טובות יותר.
‏ובכל זאת, תמיד היו לנו עוד כיווני חקירה ‏שיכולנו להמשיך לעבוד עליהם.
‏באזור סוף דצמבר 2014 ‏זה כבר נעשה קצת יותר מדי בשבילי.
‏דברים קטנים,
‏כל סוג של בעיות בשרת ‏או בעיות בשליחת אימיילים,
‏אם המכשיר לאטימת שקיות אלומיניום התקלקל,
‏או חבילות אבודות שהדאיגו אותי,
‏כל הדברים האלה הוציאו אותי מהקצב.
‏ובעקבות זאת, לאט אבל בטוח, ‏החלה להצטבר המון עבודה.
‏זה הוביל אותי ‏להכין מנות ענקיות של פסטה עם רוטב בולונז,
‏ואז הייתי אוכל בשש בבוקר ‏או בארבע אחר הצוהריים.
‏כשאתה מאבד את הקצב היומי הקבוע שלך,
‏ופשוט אורז קוקאין מ-12 בלילה עד שש בבוקר,
‏זה לא בריא ולא יעיל.
‏לפעמים, והוא אמר את זה גם בעדויות שלו,
‏הוא ישן רק שלוש או ארבע שעות, ‏כדי להספיק לארוז.
‏אני לא יודע להגיד ‏אם הוא עדיין חשב שזה משחק.
‏- איפה החומר שלי? -
‏- איפה ההזמנה שלי… -
‏- תלונה שלישית… -
‏- אני מחכה -
‏- אבד??!! -
‏- תגובה אוטומטית למייל חדש: -
‏- הנכם ממתינים 7/14 יום להזמנה: ‏אל תיצרו קשר, זה בטיפול! -
‏- שאלות נפוצות -
‏- תהיו סבלניים -
‏- כל בקשה אחרת תזכה להתעלמות. -
‏בסוף היו לי אולי 15,000 הזמנות,
‏ו-150 הזמנות נוספו בכל יום,
‏ובשיא הייתי מוכר ב-100 אלף אירו ביום.
‏מי יודע לאן זה היה יכול להוביל?
‏אבל בסוף עדיין הייתי רק אדם אחד.
‏היה לי פשוט יותר מדי מה לעשות.
‏לא שאלתי את עצמי אם זה הגיוני.
‏לא היו שום ספקות. לא היה לזה מקום.
‏באמת שלא חשבתי על זה בזמנו,
‏לא עד שנכנסתי לכלא.
‏כן, זה היה כמו להיות אוגר על גלגל.
‏זה פשוט המשיך, ‏לא משנה כמה מהר רצת, או כמה לאט.
‏מכיוון שכל הזמן שלחתי ממקומות שונים,
‏היה בלתי אפשרי לעקוב אחר זה.
‏אפילו אם אתה מאתר את חותמת הדואר ‏ויכול לראות לאיזו תיבת דואר נשלחה החבילה,
‏עם 50 או 100 תיבות הדואר ‏שיש בעיר כמו לייפציג,
‏אפשר ללכת לתיבה אחרת בכל יום.
‏המשטרה אמורה לפקח על כל תיבות הדואר?
‏- זכר לא מזוהה (זל"מ) -
‏- תמונה 2 ‏זל"מ אוסף חבילה מתא דואר -
‏- תמונה 4 ‏זל"מ מוציא חבילה נוספת מתא דואר -
‏הצלחנו לעקוב אחר זה.
‏זה בהחלט נכון שהוא התנהל בזהירות,
‏אבל הוא גם לא ידע שעוקבים אחריו.
‏זה בדיוק העניין במעקב.
‏- תמונה 7 ‏מחזיק בידיו חבילה שהוצאה -
‏במהלך ההערכה הפסיכולוגית ‏שאלתי אותו למה הוא נתפס,
‏והתשובה שלו הייתה, "זאת לא הייתה אשמתי,
‏זה היה מכיוון שמישהו ‏לא עשה את עבודתו כמו שצריך".
‏מישהו שהיה קשור אליו.
‏זה שוב מראה את הגישה של, ‏"אני יכול לסמוך רק על עצמי".
‏אבל למעשה הוא היה זקוק לכמה אנשי קשר,
‏ושם הוא מעד.
‏- הם עצרו את "רדבול" ואת האנשים שלו -
‏- אני מניח שהם עקבו אחריו במשך הרבה זמן -
‏- מי היו האנשים האחרים? -
‏- אחד מהם היה ‏הבחור שנסע בכל גרמניה בשבילנו? -
‏- akiha@jabbim מקליד… -
‏- השוטרים החזיקו אותו במעצר יום שלם… -
‏- ואז שחררו אותו -
‏- אני לא מבין את זה -
‏- אולי כפיתיון -
‏- אולי השוטרים יירגעו עכשיו -
‏- כי הם חושבים שהם עצרו את החשוד המרכזי -
‏- אבל אולי לא. -
‏- עדיף להיזהר מלהצטער. -
‏אני לא יודע איזה טעויות עשה "רדבול" ‏שהביאו לכך שהשוטרים עקבו אחריו,
‏אבל אני יודע שכתוצאה מכך, הם מצאו גם אותי.
‏בתיקים כתוב ש…
‏הם עקבו אחריו למקום בו הוא שלח את הדואר,
‏והם ראו שם הרבה חבילות גדולות חשודות ‏שנשלחות ללייפציג.
‏אז הם עקבו אחריהן, כי זה היה חריג,
‏וככה הם הגיעו לתחנת איסוף החבילות ‏שהשתמשתי בה לעיתים קרובות.
‏היו חקירות סמויות, היה מעקב,
‏היה מעקב טלפוני.
‏נעשה שימוש בכל הכלים.
‏- זמן צילום: 18 בפברואר, 2015, 16:57 -
‏ב-26 בפברואר, 2015, ‏קמתי מהמיטה מאוחר יחסית.
‏אני חושב שהשעה הייתה בערך עשר,
‏כי הייתי עסוק בעבודה עד אמצע הלילה,
‏ואני חושב שהשליח הגיע בערך ב-11-12.
‏ממש עד הסוף המשכנו להניח ‏שחייבים להיות מעורבים בזה כמה אנשים.
‏מישהו שמסוגל לנהל את כל זה בעצמו,
‏זה נראה לנו בלתי אפשרי.
‏הם הניחו
‏שלקבוצות פושעים כאלה יש נשק, בדרך כלל.
‏אני חושב שבערך בשעה שתיים
‏שמעתי קדיחות…
‏ושאלתי את עצמי, "מי קודח כאן?
‏זה נשמע קרוב. נו, טוב…"
‏משטרה!
‏משטרה! לא לזוז!
‏לא לזוז! ‏-ידיים למעלה!
‏לא פחדתי.
‏מה שהרגשתי היה יותר חוסר אמונה ‏שכל זה באמת קורה.
‏איך זה יכול להיות? איך הם מצאו אותי?
‏שקט!
‏למה שהם יגיעו לכאן בשבילי?
‏אבל מהר מאוד התברר שהם באו בשבילי.
‏יופי, תודה! ‏-מעולה.
‏וקאט.
‏זה היה מעולה.
‏כן, גם אני חושב. ‏-אתה בסדר?
‏אני שמח שזה הלך חלק,
‏אבל זה היה ממש מטריד, ‏כי הכול כל כך סוריאליסטי.
‏אתה מחכה למשהו שאתה יודע שעומד לבוא, ‏וזה זיכרון רע.
‏כן. ‏-זה ביטוי טוב, "זיכרון רע".
‏כן. ‏-זה טוב.
‏אבל עכשיו אני יכול לצחוק על זה. מעולה!
‏אני לא יודע. מצד אחד זה לא נעים,
‏אבל מצד שני זה קצת כמו…
‏טוב, זה קצת כמו טיפול בחשיפה, הייתי אומר.
‏כל פעם שאני שומע שצועקים "משטרה", ‏זה נהיה קצת יותר רגוע.
‏גברים במסכות עם מכונות ירייה בחדר שלי
‏נתנו לי מכות בפנים עם הנשק שלהם,
‏זרקו אותי על הרצפה ואזקו אותי.
‏ואז הם דרכו עליי מספר פעמים.
‏סביר להניח שזה היה כי המקום היה כל כך קטן,
‏אבל גם בגלל שהם נהנו מזה.
‏אז כן, שכבתי שם במשך מה שהרגיש כמו שעה.
‏ככה הוא רואה את הדברים. ‏סביר להניח שככה הוא חלם את זה.
‏חלק מהדברים האלה באמת התרחשו,
‏אבל להבטיח שבדיוק ככה זה קרה ‏יהיה דבר חריג.
‏מעצר הוא לא משהו
‏שבו רק אומרים, ‏"שכב על הרצפה ותהיה נחמד ושקט,
‏ושים ידיים מאחורי הגב".
‏אתה נכנס לשם כדי ללכוד את החשוד.
‏- משטרה -
‏- מוצג 59 ‏כדורים אדומים… -
‏"הסוחר, גבר בן 20 בלבד,
‏מכר את הסמים אונליין…"
‏"בנוסף למריחואנה, LSD וחשיש,
‏הוא מכר גם תרופות מרשם."
‏סחר בסמים 2.0. אין דבר דומה לזה בגרמניה.
‏"אחד ממבצעי החרמת הסמים ‏הגדולים שהיו בגרמניה."
‏- מוצג 182 ‏כרטיסים, תעודות מזהות, טלפונים ניידים… -
‏- תמונה 86 ‏צילום מלמעלה של מוצגים 96-103 -
‏- מוצג 136 - כסף על מדף -
‏כשהקולגות שלנו דיווחו,
‏"כן, יש המון חומרים נרקוטיים בחדר אחד",
‏כמובן ששאלנו, "מה הכוונה 'המון חומרים'?"
‏הם אמרו שמדובר בעשרה או 20 ק"ג…
‏ואחר כך זה היה מאה ק"ג…
‏ורבע שעה לאחר מכן, ‏כשהקולגות שלי ביקשו שנשלח ואן,
‏ידענו שמדובר ביותר ממאה ק"ג של סמים ‏שמצאנו בחדר אחד.
‏הזמנות בשווי של כארבעה מיליון.
‏טונה. אנחנו מדברים על טונה.
‏אני חושב שבלייפציג ‏נפתחו כמה בקבוקי שמפניה באותו יום.
‏היינו גאים בהצלחת החקירה שלנו.
‏כשעוד הייתי בבית,
‏שוטר נכנס לחדר שלי, עמד על סף הדלת,
‏ופשוט אמר,
‏"עשר שנים",
‏ואז יצא משם.
‏זה היה הסמן הראשון ‏לכיוון בו יתקדמו הדברים.
‏"השופטים הקריאו את גזר הדין שלהם.
‏הוא נשפט לשבע שנים בכלא לעבריינים צעירים,
‏ויהיה עליו להחזיר למדינה שלושה מיליון אירו ‏על הכנסות מעסקי סמים."
‏זה גזר הדין של בית המשפט בלייפציג.
‏השופט אמר שזהו פשע חמור.
‏בן ה-20 זכה להתחשבות בעונש ‏בעקבות העובדה שהתוודה באופן מלא
‏ומכיוון שעדים מומחים ‏הצהירו על אי הבגרות הרגשית שלו.
‏זו הסיבה שהוא נשפט כקטין.
‏אם יש ספק בנוגע לבגרות המוסרית של אדם,
‏ולדעתי זה היה המקרה איתו,
‏אז…
‏ראוי להימנע מלשפוט את האדם הזה כבגיר.
‏בהתחלה התרשמתי מאוד כשראיתי את הכלא.
‏אחר כך השתלטה עליי תחושה של רוגע ונינוחות.
‏הצלחתי להיכבות קצת,
‏בפעם הראשונה ‏אחרי חודשים של עבודה ללא הפסקה.
‏אני לא יודע מאיפה הגיעה ההרגשה הזאת, ‏אבל היא הייתה טובה.
‏מעולם לא זיהיתי אצלו תחושת חרטה או אשמה.
‏באופן כללי, ‏הוא נראה לי יחסית רגוע, יחסית בשליטה,
‏והוא היה נראה אסוף.
‏הוא לא היה מאוד מעורב רגשית,
‏והיה ניצוץ של גאווה בעיניו.
‏כששודרו חדשות השעה שש ב-RTL, ‏או בכל ערוץ אחר,
‏ואמרו משהו על 300 ק"ג של סמים
‏והזכירו את מקסימיליאן, ‏שנמצא עכשיו במעצר בלייפציג,
‏כל הכלא התחרפן.
‏כולם דפקו על הסורגים וצעקו, "היי! הוא כאן!
‏מי זה?"
‏אבל בעיקרון כולם חגגו את זה.
‏- #שחררו את שייני - אגדות צריך לשחרר ‏#שחררו את שייני-פלייקס -
‏- אני בעד #שייני-פלייקס ‏חבל שהוא נעצר -
‏- #שחררו את שייני-פלייקס -
‏העניין עבורו היה תהילה. ‏זה היה עניין של כבוד וזוהר.
‏- חולצות של שייני-פלייקס האגדי ‏משלוח חינם בגרמניה - 9.64 אירו -
‏- "קומנדו השחרור" ‏מתכוון לשחרר את הסוחר מהכלא -
‏- "קומנדו לשחרר את שייני" רצה ‏לשחרר את מקסימיליאן ש. מהכלא בלייפציג -
‏- הכי טוב שיש. חבל שנתפס -
‏- אורך המאסר שלו מגוחך -
‏- טונה של סמים בחדרו שבבית הוריו -
‏- לקוחות ברון הסמים רועדים מפחד -
‏מטרת החיפוש לא הייתה רק ‏להחרים את הסמים או למצוא כסף מזומן,
‏אלא גם למצוא דרכים ‏שבהן נוכל להיכנס למחשב שלו.
‏הפושע, מר שמידט במקרה הזה,
‏ניסה כל דבר אפשרי ‏כדי להבטיח שלא נשיג גישה לנתונים.
‏זה באמת היה הישג מרשים ‏של צוות המחשבים הפורנזי שלנו,
‏שהצליח למרות זאת.
‏ואיך הם הצליחו?
‏- מקס ‏נעול -
‏אם זה הישג מרשים של צוות המחשבים הפורנזי,
‏לעבור על המסמכים שלי ‏ולמצוא את הסיסמה שלי כתובה שם…
‏אם זה הישג מרשים, אז הידד!
‏זה היה סתם מזל.
‏ובכן, הייתה…
‏כן, מתחת לערמה של זבל, ‏הופיעה חתיכת נייר קטנה.
‏למרבה המזל, החוקרים הבחינו בה,
‏ועל אותה חתיכת נייר הייתה כתובה ‏הסיסמה הבלתי ניתנת לפיצוח.
‏היא הייתה ארוכה מאוד.
‏לא עניתי על השאלה במסיבת העיתונאים, ‏זה נכון.
‏הסיבה הייתה שפשוט לא רציתי ‏לגרום לפושעים אחרים להאמין
‏שאין לנו אפשרויות ושאנחנו חסרי אונים.
‏כמובן שדברים כמו רשלנות, הייתי אומר,
‏הגורם האנושי, טעות אנוש, ‏משחקים לידיים שלנו.
‏החנות הייתה אונליין מסוף דצמבר 2013
‏עד, באופן מעשי, לסוף פברואר 2015.
‏- עבודות טובות להחשיד! ‏משטרת סקסוניה -
‏מאותו רגע למשטרה הייתה גישה לאתר,
‏והיא השתמשה בו לקידום עצמי.
‏אני לא יודע אם זה בכלל חוקי.
‏אולי אני צריך להגיש תלונה.
‏- אחי, איזה אידיוט… -
‏- אף אחד לא יודע אם יש בכלל מסד נתונים. ‏אני מאוד בספק. -
‏- איך אפשר להזמין סמים ‏עם הכתובת האמיתית שלך?? -
‏- הזמנתי שם, אבל לא שילמתי. -
‏- אני בבוואריה ואני מפחד. ‏מה יכול לקרות לי? -
‏- הזמנות -
‏רשימת ההזמנות שהם מצאו ‏הכילה כ-13-14 אלף מערכי נתונים,
‏כלומר 13-14 אלף משלוחים.
‏כמובן שלחוקרים היה מזל גדול.
‏היו להם נתונים ספציפיים,
‏הם ידעו את הכתובות, הם ידעו את השמות,
‏והם ידעו מה כל אחד הזמין.
‏ודאי שהם שמחו על זה. ‏הם היו מאושרים עד הגג.
‏בהתחלה לא הבנתי את הממדים של זה,
‏כי אף אחד לא אמר לי, ‏"היי, פתחנו בכ-4,000 הליכים פליליים".
‏במקום זאת, בשלב מסוים
‏התחילו להגיע זימונים שאמרו, ‏"אתה מזומן כעד".
‏עוד לפני שהמשפט שלי הסתיים, ‏כבר זומנתי כעד למשפטים אחרים.
‏עבור כל שימוע משפטי שזימנו אותו אליו,
‏היה צריך למלא טופס נפרד.
‏זה הכרך השישי.
‏אתם יכולים לראות כמה ניירת הוא ייצר ‏בזמן שהיה בכלא.
‏- יוני 2019 -
‏- מפגש עד למשפט של לקוח -
‏שלום. ‏-יש לך פגישה?
‏כן. ‏-יופי.
‏שלום, מר שמידט. לצערי, השימוע הסתיים.
‏הוא נתן הודאה מלאה,
‏אז אנחנו כבר לא זקוקים לעדותך.
‏מעולה. ‏-זה היה לא צפוי.
‏כן, כמו תמיד.
‏באת מרחוק. ‏-כן.
‏אבל אתה תקבל פיצוי. ‏-מעולה.
‏אם תיתן לי את הזימון, אוכל לחתום עליו.
‏אני אצטרך להדפיס אותו.
‏הוא לא עליך? ‏-לא, איבדתי אותו.
‏אוקיי, אפשר לעשות את זה. ‏-מעולה.
‏אוקיי, איפה זה? ‏-אתה נמצא כאן עכשיו.
‏תעלה למעלה ותפנה ימינה. ‏-ואת מי לחפש?
‏תצטרך להירשם למטה.
‏מעולה.
‏אני לא מבין מילה.
‏זומנת כעד לשימוע?
‏כן.
‏ואיפה הזימון? ‏-איבדתי אותו, אז אני צריך טופס פיצוי חדש.
‏מי אמר לך את זה?
‏הבחור בכניסה, ליד בית המשפט המחוזי.
‏הבחור?
‏אני לא יודע איך קוראים לו.
‏איזה בחור במדים. ‏-אתה צריך להדפיס את הטופס,
‏אבל במחלקה המתאימה.
‏את לא יכולה להדפיס אותו כאן? ‏אני צריך להתרוצץ כי אתם לא מאורגנים טוב?
‏זאת מחלקת התמיכה, ‏אנחנו לא יכולים לעשות את זה.
‏הבנתי.
‏כמה שזה מעצבן! הדברים האלה עושים לי בחילה.
‏אולי זה היה כלי פשע?
‏זומנתי כעד למאות שימועים.
‏בסופו של דבר, ‏התוצאה הייתה שכל הזמן הייתי בנסיעות.
‏לא יכולתי לקבל מבקרים, ‏לא יכולתי לעשות כביסה.
‏לא יכולתי לקבל מכתבים, ‏כי לא הייתי במקום שלי.
‏לגמרי מבודד.
‏אני על סף בכי.
‏שום סימפתיה?
‏לא.
‏יום אחד עוד תבינו למה.
‏ראיתי צוות טלוויזיה, ‏בדקתי איך הוא נראה בגוגל,
‏ואז ראיתי שהפרצוף תואם.
‏ידעתי שהוא בא לכאן בגללי בכל מקרה. ‏אי אפשר לבטל את זה מהר.
‏כן, הודיתי בזה, זאת הסיבה.
‏זה לקח רק חצי שעה.
‏וכמה קיבלת?
‏שלוש שנים על תנאי,
‏קנס של אלף אירו.
‏לא רע. ‏-זה היה בסדר.
‏הם אמרו שזה היה כבר מזמן, ושמאז לא הסתבכת?
‏שאתה בחור טוב? ‏-בדיוק.
‏שאתה לא עושה צרות… ‏-הם לא הצליחו להוכיח שמכרתי.
‏זה היה יותר "קואופרטיב קונים".
‏על איזו כמות דיברו במשפט?
‏ארבעה ק"ג ספידים,
‏מאה גרם MDMA, קוקאין, כן.
‏אז יצאת בזול. ‏-כן, יצאתי מאוד בזול.
‏כן.
‏קואופורטיב קונים.
‏זאת הסיבה… ‏זה היה לשימוש אישי, זה מה שהם אמרו.
‏טוב מאוד. ‏-הרבה מזל, כן.
‏אתה בשחרור-יום עכשיו?
‏כן.
‏אני משתחרר בחודש הבא. ‏-אוקיי.
‏אז זה היה שווה את זה, נכון?
‏אני חושב שכן.
‏הם מצאו את כל הביטקוינס?
‏אני לא יודע. הם אומרים שיש עוד,
‏אני אומר שאין.
‏זה סוג של דו-קרב, ‏אף אחד לא באמת יודע מה…
‏אוקיי. ‏-לא באמת יודע מה…
‏אני צריך לרדת. כל טוב. ‏-להתראות.
‏אל תעשה צרות.
‏ביי!
‏זאת הייתה אחת השאלות.
‏היא נותרה בעינה ‏במהלך החקירה והמשפט המרכזי,
‏וגם אחר כך.
‏לאן הלך כל הכסף?
‏- הכנסה שייני-פלייקס ‏הכנסה מ-12 ארנקים -
‏- 15188.03 ביטקוין/ 4,169,191.41 אירו!!! -
‏ההכנסה מהארנקים שנפתחו ‏הגיעה ל-350 אלף אירו.
‏בסופו של דבר, כן,
‏אנחנו מודים שלא הצלחנו לפתוח שני ארנקים.
‏מה יש בתוכם?
‏אנחנו לא יודעים.
‏העובדה שאנשים רבים לא מסוגלים לתאר לעצמם ‏שכסף נעלם בדרך זו או אחרת,
‏ושהם מאמינים שהוא מוסתר איפשהו,
‏היא מובנת ביותר.
‏הם מגבשים דעה משלהם ואומרים, ‏"ברור שיש שם כסף".
‏אף אחד לא יכול להוכיח את זה ‏או לאתר את הכסף.
‏אם הייתה לי גישה, הייתי יכול להגיד, ‏"הינה, תראו, אין בפנים כלום".
‏אם הייתה לי גישה והיה בפנים כסף, ‏כנראה שלא הייתי מראה את זה.
‏מקס לא עשיר, לא. אני לא מאמין.
‏מה מונע ממך להגיד,
‏"אין לי אפילו סנט אחד מהכסף הזה"?
‏כן, אפשר להגיד את זה.
‏זה לא שקר? ‏-אפשר להגיד את זה.
‏אפשר להגיד את זה.
‏אבל אנחנו מפרסמים רק את האמת.
‏כן.
‏אז? עדיין יש שם כסף?
‏טוב, אין אפילו סנט בארנק הזה.
‏זה מה שאני יודע.
‏עדיין יש לך חלק מהכסף הזה?
‏אני לא חושב, לא.
‏כל מה שיצא לי מהעסק זה ניסיון וזמן מבוזבז.
‏אפילו לא סנט?
‏אפילו לא סנט.
‏נראה מה יביא עימו העתיד.
‏מה זה אומר?
‏אנחנו מחכים לראות ‏אם הוא יבצע פשעים נוספים.
‏הוא משוחרר על תנאי. ‏יכולות להיות הזדמנויות.
‏אולי, לדוגמה,
‏הוא ינצל את הידע ואת האמצעים הכספיים ‏שבוודאות עדיין נמצאים ברשותו
‏כדי לבצע פשעים נוספים.
‏יש לך חשדות קונקרטיים?
‏אני לא אגיב על זה.
‏אז כן.
‏- יוני 2020 -
‏- שנה אחת של חופש -
‏מאז שעצרו אותי, ‏ישבתי בכלא ארבע שנים ושבעה חודשים.
‏יש שם הליכים כדי לקבוע
‏אם ההתנהגות שלך הייתה טובה, ‏אם יש צפי טוב להשתלבות מחדש בחברה,
‏ואז יש מעריך שאומר, ‏"אוקיי, נראה שדברים מתקדמים בכיוון הנכון.
‏ניתן לו הזדמנות לשחרור מוקדם".
‏יש לך תוכניות?
‏אני עובד במגרש מכוניות עכשיו.
‏באמת? ‏-כן.
‏מה אתה עושה שם?
‏יש לך שאלות מפורטות.
‏ענייני מכוניות.
‏כן, טוב,
‏עבודה משרדית.
‏במגרש המכוניות.
‏אנחנו הולכים לרייכסטאג.
‏לחיים!
‏זה עבד טוב.
‏בהתחלה מקס החליק אותי שמאלה,
‏ואז הוא חשב, "היא דווקא חמודה…" ‏-יכולתי לחזור אחורה.
‏יכולתי להחליט, ‏"שיט, אני בכל זאת רוצה אותה".
‏זה היה כאילו, "אוי! היא נעלמה. בעצם לא!"
‏אכלנו גלידה,
‏ואז הלכנו לחנות למוצרים משרדיים,
‏כי חברה שלי הייתה צריכה בולים ‏בשביל מכתב חשוב.
‏ואז חשפתי את הידע שלי בדואר,
‏ואמרתי, "הבול הקטן הזה ‏לא מספיק למעטפה הגדולה הזאת".
‏נכון! חשבתי על זה אחר כך.
‏כאילו, "הוא בהחלט יודע הרבה בנושא!"
‏איך יכול להיות שהוא לא אמר על זה מילה ‏כל הזמן הזה?
‏לא צריך להיכנס לזה מהר מדי.
‏זה יתגלה, במוקדם או במאוחר.
‏זה בהחלט עולה בכל שיחה.
‏מיהו מקס, מה הוא עבר…
‏זה תמיד מתקבל בצורה טובה.
‏אז, מקס, תודה שיש לך סיפור מצוין.
‏בטח, העונג כולו שלי. ‏-כן.
‏יש לך סיפור שאתה מספר לאנשים ‏כשהם שואלים אותך מה אתה עושה?
‏או שאתה פשוט אומר…
‏כן, ברור, אני עובד במגרש מכוניות, אז…
‏באמת? זה הסיפור שלך?
‏כן. ‏-אוקיי.
‏אוקיי.
‏הוא מהסס הרבה כשהוא מדבר. ‏-כן.
‏והוא לא רוצה להגיד יותר מדי, וזה בסדר.
‏אני לא ממשיכה לחטט.
‏הוא לא חייב לדבר אם הוא לא רוצה.
‏כמה חשוב לך שיהיו לך חברים?
‏די חשוב.
‏וואו!
‏אחי, יכולתי לענות על זה טוב יותר בשבילך.
‏סיוע.
‏מקס תמיד שואל מייד, ‏"אתם רוצים משהו לשתות? אולי גלידה?
‏אני אביא לכם. ‏מה בא לכם לאכול? אנחנו נבשל".
‏כן, זה ממש נחמד.
‏אנחנו צריכים ללמד את מקס לרכוב על אופניים.
‏זה מופיע ברשימת המשימות שלנו לקיץ הזה.
‏לפעמים אתה שומר דברים ליותר מאוחר,
‏אז השנה אני אלמד לרכוב על אופניים.
‏אף פעם לא היו לי אופניים, זאת הסיבה.
‏את דואגת לפעמים שיקרה עוד משהו?
‏לא.
‏זאת אומרת, הוא מתוק.
‏אני לא חושבת שיקרה משהו.
‏הוא יישאר איתי.
‏גם אימא שלו כנראה תגיד את זה, ‏שהוא הבחור הכי מתוק על פני כדור הארץ.
‏אני מחשיב אותו למישהו
‏שישקול בכובד ראש אילו סיכונים לקחת בעתיד.
‏להערכתי,
‏הוא לא יעבור שוב על החוק.
‏השאלה הבאה היא ספקולטיבית כרגע:
‏האם הוא בכלל ‏יצטרך לעסוק שוב בפעילות פלילית?
‏- מבצע פשיטת סמים בלייפציג -
‏"26 באוגוסט, 2020.
‏במבצע פשיטת סמים,
‏משטרת לייפציג החרימה ‏חומרים נרקוטיים וכמות גדולה של מזומן.
‏ארבעה גברים ואישה אחת חשודים בסחר בסמים.
‏גיל החשודים נע בין 22 ל-41.
‏ברשויות אומרים שהחקירות בעיצומן.
‏ההתמקדות כרגע היא בבחינה והערכה של הראיות,
‏למשל טכנולוגיית המחשבים שהוחרמו."
‏- מרץ 2021 -
‏שלום.
‏יש לי חדשות.
‏החדשות הן שהיום אני יכול להודיע לכם
‏שמר ש.
‏נחקר.
‏הוא, יחד עם אנשים נוספים,
‏החל שוב להפעיל חנות אונליין ‏שנמכרו בה סמים לא חוקיים.
‏לאתר יש שם שונה,
‏אבל הגישה הכללית שננקטה ‏והאופן בו הוא בנוי דומים מאוד
‏לאלו של "שייני-פלייקס".
‏מר שמידט יודע שהוא תחת חקירה,
‏ושהוא חשוד.
‏אני חושב שהראיות נגדו טובות,
‏ואני צופה שהתביעה תגיש נגדו כתב אישום.
‏כן.
‏אתה לא רוצה לדבר על זה?
‏לא.
‏למה לא?
‏אין לזה שום קשר לעניין.
‏- התביעה טרם סיימה ‏את חקירתו של מקסימיליאן שמידט. -
‏- אם יואשם, ‏הוא ייהנה מהנחת החפות עד לסיום המשפט. -
‏תרגום כתוביות: גלעד קשר